PolyAgent/wiki_georgian_en_parallel_20231101 huggingface dataset:
ჟან ნუველი

ჟან ნუველი (Jean Nouvel; დ. 12 აგვისტო, 1945) — პრიცკერის პრემიის მფლობელი ფრანგი არქიტექტორი.
დაიბადა ფუმელში, ლო-ე-გარონი, საფრანგეთი. განათლება პარიზში მიიღო ნატიფ ხელოვნებათა სკოლაში (École des Beaux-Arts) და 1976 წელს არქიტექტურის სინდიკატის (Syndicat de l'Architecture) დამფუძნებელი წევრი გახდა. მისი კარიერის განმავლობაში ნუველს მრავალი პრესტიჟული ჯილდო აქვს მიღებული, მათ შორის აღა ხანის პრემია არქიტექტურაში (არაბული სამყაროს ინსტიტუტის შენობის პროექტისთვის), ვულფის პრემია ხელოვნებაში 2005 წელს და პრიცკერის პრემია 2008 წელს. მისი ნამუშევრების რეტროსპექტივა წარმოდგენილია რამდენიმე უმსხვილეს მუზეუმსა და არქიტექტურულ ცენტრში.
ფრანგი არქიტექტორები
პრიცკერის პრემიის ლაურეატები
დაბადებული 1945
დაბადებული 12 აგვისტო
სტატოცისტები

სტატოცისტები (ბერძნ. statos — უძრავი და kystis — ბუშტი) — უხერხემლოების წონასწორობის შეგრძნების ორგანოები. სტატოცისტები ბუშტუკია, შექმნილი კანის ეპითელიუმის უჯრედისაგან, რომელთა შორის ჩართულია წარმაწებიანი მგრძნობარე უჯრედები. სტატოცისტების ღრუ ამოვსებულია სითხით, რომელშიც ერთი ან რამდენიმე კენჭია (სტატოლითები ანუ ოტოლითები). ზოგჯერ სტატოცისტების ტიპის ორგანო გარეთ იხსნება. სტატოცისტები აქვთ ნაწლავღრუიანების, მოლუსკების, ჭიების, კიბოსნაირების უმეტესობას. ძლიერ გართულებული სტატოცისტების ხერხემლიანი ცხოველებისა და ადამიანის ყურის აპკოვანი ლაბირინთიც;
2. მცენარეული უჯრედები, რომლებშიც წარმოიქმნება სახამებლის წვრილი მოძრავი მარცვლები — სტატოლითები.
ლიტერატურა
ცხოველების ანატომია
San Fernando, Cebu

San Fernando, Cebu
San Fernando, officially the Municipality of San Fernando, is a second-class municipality in the province of Cebu, Philippines. According to the 2020 census, it has a population of 72,224 people.
San Fernando is bordered to the north by the City of Naga, to the west is the town of Pinamungajan, to the east is the Cebu Strait, and to the south is the city of Carcar. It is from Cebu City.
San Fernando lies within Metro Cebu.
Geography
Barangays
San Fernando is politically subdivided into 21 barangays. Each barangay consists of puroks and some have sitios.
Climate
Demographics
Economy
Notable personalities
Beatrice Gomez
Jessica Villarubin
References
Sources
External links
[ Philippine Standard Geographic Code]
Municipalities of Cebu
Municipalities in Metro Cebu
ლულუ (მომღერალი)

ლულუ (მომღერალი)
ლულუ კენედი-კეირნზი , (ნამდვილი სახელი - მარი მაკ-დონალდ მაკ-ლაფლინ ლოური , უფრო მეტად ცნობილი სასცენო სახელით ლულუ (დ. 3 ნოემბერი, 1948, ლენოქსტაუნი, სამხრეთი დანბერტონშირი) — შოტლანდიელი მომღერალი და მსახიობი. პოპულარობა მოიპოვა 1960-იანი წლებიდან. აშშ-ში იგი განთქმულია სიმღერით To Sir, with Love, ხოლო ბრიტანეთში - სიმღერებით Shout და Boom Bang-a-Bang. იგი არის ბრიტანული იმპერიის ორდენის მფლობელი.
დისკოგრაფია
რესურსები ინტერნეტში
ლულუს ოფიციალური საიტი
შოტლანდიელი მომღერლები
შოტლანდიელი მუსიკოსები
დაბადებული 3 ნოემბერი
დაბადებული 1948
აზერბაიჯანის სახელმწიფო ჰიმნი

აზერბაიჯანის სახელმწიფო ჰიმნი
„აზერბაიჯანის მარში“, აზერბაიჯანის რესპუბლიკის სახელმწიფო ჰიმნი — აზერბაიჯანის რესპუბლიკის ერთ-ერთი სახელმწიფო სიმბოლო, ისევე, როგორც აზერბაიჯანის რესპუბლიკის დროშა და გერბი. ჰიმნის მელოდია დაწერილია 1919 წელს აზერბაიჯანელი კომპოზიტოროის უზეირ ჰაჯიბეკოვის მიერ, ხოლო სიტყვები ეკუთვნის პოეტ აჰმედ ჯავადის. ჰიმნი ოფიციალურად მიიღეს 1992 წლის 27 მაისს, აზერბაიჯანის რესპუბლიკის მიერ თავისუფლების აღდგენის შემდეგ.
ჰიმნის ისტორია
აზერბაიჯანის დემოკრატიული რესპუბლიკის არსებობის წლებში კომპოზიტორ უზეირ ჰაჯიბეილიმ დაწერა ორი მარში. ეს ორივე ნაწარმოები გამოქვეყნებული იყო თურქი მუსიკადმცოდნეს ეტემ უნგიორის წიგნში „თურქული მარშები“, რომელიც გამოქვეყნდა 1965 წელს ანკარაში. ამ ნაწარმოებების ხელნაწერაბი ჩატანილი იქნა თურქეთში კომპოზიტორის ძმის ჯეიჰუნ ჰაჯიბეკოვის მიერ. ერთ-ერთი მათგანს ეწოდება „აზერბაიჯანის ეროვნული მარში“. 1919 წელს ამ ნაწარმოებს მიენიჭა პირველი ადგილი აზერბაიჯანის დემოკრატიული რესპუბლიკის მთავრობის მიერ (ამის შესახებ დაწერილია 1919 წლის 14 ნოემბრის გაზეთ „აზერბაიჯანში“ ). უ. ჰაჯიბეილის მიერ დაწერილი ხელნაწერი ინახება კომპოზიტორის სახლ-მუზეუმში, ბაქოში.
მეორე მარშის შესახებ, რომელსაც ეწოდება „აზერბაიჯანის მარში“, თურქი პუბლიცისტი იძლევა შემდეგნაირ განმარტებას: „იმ წლებში, როდესაც აზერბაიჯანს ჯერ არ ჰქონდა დაკარგული თავისი დამოუკუდებლობა, ამ მარშს მღეროდნენ სამხედრო სასწავლებლებში სწავლის დაწყების წინ“. მოგვიანებით ეს მარშიაიდინ აზიმოვას მიერ არანჟირებული გუნდისთვის და ორკესტრისთვის მიღებულ იქნა აზერბაიჯანის რესპუბლიკის სახელმწიფო ჰიმნად. ის, რომ ეს მარში წარმოადგენდა აზერბაიჯანული დემოკრატიული რესპუბლიკის სახელმწიფო გიმნს, დასტურდება ასევე ჩანაწერებით და დოკუმენტებით, რომლებიც ინახება კომპოზიტორის სახლ-მუზეუმში.
1992 წლის 27 მაისის აზერბაიჯანის რესპუბლიკის მილი მეჯლისის გადაწყვეტილებით „აზერბაიჯანის მარში“, რომლის მუსიკაც დაწერილ იქნა უზეირ ჰაჯიბეკოვის მიერ, ხოლო სიტყვები ეკუთვნის აჰმედ ჯავადს, მიღებულ იქნა აზერბაიჯანის რესპუბლიკის სახელმწიფო ჰიმნად.
1993 წლის 2 მარტის აზერბაიჯანის რესპუბლიკის მილი მეჯლისის დამტკიცებული იქნა დადგენილება აზერბაიჯანის რესპუბლიკის სახელმწიფი ჰიმნის შესახებ.
ჰიმნის ტექსტი გვხდება აზერბაიჯანულ ბანკნოტაზე (5 მანათის ნომინალზე). ჰიმნის ტექსტი მოოქროვილ ბრინჯაოზე ასევე დადგმულია ბაქოში სახელმწიფო დროშის მოედანზე. 2011 წელს აზერბაიჯანის რესპუბლიკის დამოუკიდებლობის 20 წლის იუბილესთან დაკავშირებით გამოსვებულ იქნა საფოსტო მარკა სახელმწიფო ჰიმნის ტექსტით.
იხილეთ ასევე
აზერბაიჯანის გერბი
აზერბაიჯანის დროშა
რესურსები ინტერნეტში
ჰიმნი (სიტყვების გარეშე)
აზერბაიჯანის ჰიმნი
აზერბაიჯანი. სახელმწიფო სიმბოლოები და ატრიბუტები
სქოლიო
აზერბაიჯანი
ეროვნული ჰიმნები
ართურ ჰოლმზი

ართურ ჰოლმზი (დ. 14 იანვარი 1890 — გ. 20 სექტემბერი 1965) — ბრიტანელი გეოლოგი და პეტროგრაფი. ლონდონის სამეფო საზოგადოების წევრი (1942). 1909 წელს დაამთავრა ლონდონის უნივერსიტეტი. დარემისა (1927-1943) და ედინბურგის (1943 წლიდან) უნივერსიტეტების პროფესორი. მისი ძირითადი შრომები მიეძღვნა ქანების აბსოლუტური ასაკის დადგენის თეორიას. ავტორია შრომებისა ფიზიკურ გეოლოგიაში და სხვა. შეიმუშავა ფანეროზოური ეონის პირველი გეოქრონოლოგიური სკალა (1947).
თხზულებები
The age of the Earth, L. — Edinb. — P., 1937;
The nomenclature of petrology, 2 ed., L., 1928.
რესურსები ინტერნეტში
ართურ ჰოლმზი
ართურ ჰოლმზი
სქოლიო
ბრიტანელი გეოლოგები
Inquisitor nudivaricosus

Inquisitor nudivaricosus — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ქნარი

ქნარი — ერთ-ერთი უძველესი მრავალსიმიანი მუსიკალური საკრავი. არსებობს ქნარის ბევრი ნაირსახეობა: ბერძნული ლირა, ქართული ჩანგი და ებანი, თანამედროვე არფა. საკრავთა ამ ჯგუფის სამშობლოა წინა აზიის უძველესი ქვეყნები (ასურეთი, შუმერი), მაგრამ განსაკუთრებული გავრცელება ჰპოვა ბერძნულმა ლირამ. ის გახდა ხელოვნების სიმბოლო, მისი სახელწოდებიდან მომდინარეობს ლიტერატურული ტერმინი ლირიკა. ქნარის ერთ-ერთი ნაირსახეობა გავრცელებუული იყო ძველ საქართველოში. სახელწოდება ხშირადაა ნახსენები ძველ ქართულ ორიგინალურ თუ ნათარგმნ ძეგლებში. თვით საკრავს ჩვენამდე არ მოუღწევია. სტეფანწმინდაში არქეოლოგიური გათხრების შედეგად აღმოჩენილია მამაკაცის პატარა ზომის ბრინჯაოს ქანდაკება ხუთსიმიანი ქნარით ხელში.
ლიტერატურა
სიმებიანი საკრავები
მსოფლიოს ქალი მხატვრები

მსოფლიოს ქალი მხატვრები
„მსოფლიოს ქალი მხატვრები“ — წიგნი მსოფლიოს ქალი-მხატვრების შესახებ, აწყობილი და რედაქტირებული უოლტერ სპეროუს მიერ. მასში ჩამოთვლილია გამოჩენილი ქალი მხატვრები კატერინა ვიგრის (ეკატერინა ბოლონიელი) დროიდან (1413–1463) როზა ბონერამდე (1822-1899) და 1905 (გამოცემის) წლამდე.
წიგნის მიზანი იყო დაემტკიცებინა მცდარი განცხადება, რომ „ქალი მხატვრების მიღწევები მეორეხარისხოვანი იყო“. წიგნი მოიცავს 200-ზე მეტი მხატვარი ქალის 300-ზე მეტ ნახატს, რომელთა უმეტესობა XIX საუკუნეშია დაბადებული და მედლები მოიპოვა სხვადასხვა საერთაშორისო გამოფენებზე. წიგნი სასარგებლო საცნობარო ნაშრომია მათთვის, ვინც სწავლობს XIX საუკუნის დასასრულის ქალთა ხელოვნებას.
ზოგიერთი ქალი-მხატვარი წიგნიდან
სოფონისბა ანგისოლა
მარია ბაშკირცევა
როზა ბონერი
ლუიზა ბრესლაუ
ელენა ბროკმანი
მარია ვიიკი
კეტრინ კამერონი
მარგარეტ კამერონი
მარი-გაბრიელა კაპე
მოდ ერლი
მარგარეტ სარა კარპენტერი
მერი კესეტი
აგნესა დოლჩი
ელიზაბეტა სირანი
ელიზაბეტ ტომფსონი
ლილიან შევიოტი
სქოლიო
ქალი მხატვრები
XX საუკუნის წიგნები
XX საუკუნის ბრიტანული ლიტერატურა
ჯულიუს ნიერერე

ჯულიუს ნიერერე (დ. 13 აპრილი, 1922, ბუტიამა, ტანზანია — გ. 14 ოქტომბერი, 1999, ლონდონი, გაერთიანებული სამეფო) — აფრიკის დეკოლონიზაციის პერიოდის პოლიტიკური მოღვაწე, ტანზანიის პირველი პრეზიდენტი 1964–1985 წლებში. 1961–1962 წლებში პრემიერ-მინისტრი, ხოლო 1962–1964 წლებში ტანგანიიკის პრეზიდენტი. აფრიკული სოციალიზმის ერთ-ერთი თეორეტიკოსი.
რესურსები ინტერნეტში
Nyerere's remarks on Ali Hassan Mwinyi Corrupt practices
Infed.org article on Nyerere and his views on education in Tanzania
Jerry Atkin's Nyerere tribute, from InMotion Magazine
ტანზანიის პრეზიდენტები
დაბადებული 13 აპრილი
დაბადებული 1922
გარდაცვლილი 14 ოქტომბერი
გარდაცვლილი 1999
გივი მინდელი

გივი მინდელი
გივი ვალერიანის ძე მინდელი (დ. 1929 — გ. იანვარი, 2011) — ქართველი მეცნიერი ელექტროტექნიკის დარგში. საქართველოს ეროვნული ენერგეტიკული აკადემიის წევრი (1995). ტექნიკის მეცნიერებათა დოქტორი (1969), პროფესორი (1970), საქართველოს მეცნიერებათა დამსახურებული მოღვაწე (1983). 1953 წელს დაამთავრა საქართველოს პოლიტექნიკური ინსტიტუტი. 1970 წლიდან იყო მცირე სიმძლავრის ელექტრული მანქანების ტექნოლოგიის სამეცნიერო-კვლევითი საპროექტო-საკონსტრუქტორო ინსტიტუტის დირექტორი. ამავე დროს 1974 წლიდან საქართველოს სამეცნიერო და საინჟინრო საზოგადოებათა კავშირის გამგეობის თავმჯდომარე. მისი სამეცნიერო შრომები ეხება სამთო საქმის ელექტრიფიკაციის პრობლემებს, მცირე სიმძლავრის ელექტრული მანქანების ტექნოლოგიას და სხვ. მიღებული აქვს სახელმწიფო ჯილდოები, მ. შ. ღირსების ორდენი (1997).
რესურსები ინტერნეტში
სქოლიო
დაბადებული 1929
გარდაცვლილი 2011
საქართველოს პოლიტექნიკური ინსტიტუტის კურსდამთავრებულები (1953)
ქართველი ელექტროტექნიკოსები
ტექნიკურ მეცნირებათა დოქტორები
ქართველი პროფესორები
საქართველოს სსრ-ის მეცნიერების დამსახურებული მოღვაწეები
საქართველოს ღირსების ორდენის კავალრები
შვარცვალდ-ბაარის რაიონი

შვარცვალდ-ბაარის რაიონი — რაიონი გერმანიაში. რაიონის ცენტრი — ქალაქი ფილინგენ-შვენინგენი. რაიონი შედის ბადენ-ვიურტემბერგის ფედერალურ მხარეში. ექვემდებარება ფრაიბურგის ადმინისტრაციულ ოლქს. იკავებს 1.025,24 კვ. კმ. ფართობს. მოსახლეობა შეადგენს 210 971 ადამიანს. მოსახლეობის სიმჭიდროვე — 206 ადამიანი/კვ.კმ-ზე. რაიონის ოფიციალური კოდი — 08 3 26.
რესურსები ინტერნეტში
www.schwarzwald-baar-kreis.de ოფიციალური საიტი
ბადენ-ვიურტემბერგის რაიონები
Happy With What You Have to Be Happy With

Happy With What You Have to Be Happy With — ინგლისური პროგრესული როკ-ჯგუფ King Crimson-ის 2002 წლის EP. მასში შეტანილია ორი კომპოზიცია იმ დროისთვის ჯგუფის მომავალი ალბომიდან The Power to Believe და სხვადასხვა დამატებითი კომპოზიცია.
სიმღერების სია
Bude (ედრიან ბელიუ) – 0:26
Happy With What You Have to Be Happy With (ბელიუ, ფრიპი, მასტელოტო, განი) – 4:12
Mie Gakure (ბელიუ, ფრიპი) – 2:00
She Shudders (ბელიუ) – 0:35
Eyes Wide Open (ბელიუ, ფრიპი, მასტელოტო, განი) – 4:08
Shoganai (ბელიუ) – 2:53
I Ran (ბელიუ) – 0:40
Potato Pie (ბელიუ, ფრიპი, მასტელოტო, განი) – 5:03
Larks' Tongues in Aspic (ნაწილი IV) (ბელიუ, ფრიპი, მასტელოტო, განი) – 10:26
შეტანილია:
I Have a Dream
ჩაწერილია ნეშვილში, აშშ, 2001 წლის 9 ან 10 ნოემბერს
Clouds (ბელიუ) – 4:10
შეტანილია:
Einstein's Relatives (დამალული კომპოზიცია) (ბელიუ, ფრიპი, მასტელოტო, განი)
პერსონალი
რობერტ ფრიპი – გიტარა, ფრიპერტრონიკა
ედრიან ბელიუ – გიტარა, ვოკალი
ტრეი განი – ვარის გიტარა
პეტ მასტელოტო – დასარტყმელი საკრავები, პერკუსია
სქოლიო
King Crimson-ის EP-ები
2002 წლის EP-ები
რემედიოსი

რემედიოსი — ქალაქი და მუნიციპალიტეტი კუბაში, ვილია-კლარას პროვინციაში. დაარსდა 1513-1524 წლებს შორის. დავდაპირველად ეწოდებოდა სანტა-კრუს-დე-ლა-საბანა, მოგვიანებით არაერთხელ შეიცვალა სახელწოდება. 1578 წელს ეწოდა სან-ხუან-დე-ლოს-რემედიოს-დე-ლა-საბანა-დელ-კაიო.
დემოგრაფია
მუნიციპალიტეტის ფართობია 560 კმ². 2004 წლის აღწერის მონაცემებით მუნიციპალიტეტში ცხოვრობდა 46,482 ადამიანი. მოსახლეობის სიმჭიდროვე შეადგენს 83,0 ადამიანს კმ²-ზე.
იხილეთ აგრეთვე
კუბის მუნიციპალიტეტები
კუბის ქალაქების სია
სქოლიო
კუბის ქალაქები
ბანიოს-დე-რიოხა

ბანიოს-დე-რიოხა — მუნიციპალიტეტი ესპანეთში, შედის ლა-რიოხის პროვინციის სანტო-დომინიგო-დე-ლა-კალსადის კომარკის შემადგენლობაში. ფართობი — 9,81 კმ². მოსახლეობა — 83 კაცი (2020 წ.).
იხილეთ აგრეთვე
ლა-რიოხის მუნიციპალიტეტები
რესურსები ინტერნეტში
ბანიოს-დე-რიოხის მუნიციპალიტეტის ოფიციალური საიტი
სქოლიო
ლა-რიოხის მუნიციპალიტეტები
დიდი გონდრიო

დიდი გონდრიო — სოფელი საქართველოში, სამცხე-ჯავახეთის მხარის ნინოწმინდის მუნიციპალიტეტში. გონდრიოს თემის ცენტრი (სოფლები: დიდი გონდრიო, პატარა გონდრიო, დილიფი, მამწვარა, ყულალისი).
მდებარეობს ახალქალაქის პლატოზე, მდინარე მურჯახეთისწყლის (მდინარე ფარავნის მარცხენა შენაკადი) მარჯვენა მხარეს. ზღვის დონიდან 1780 მეტრზე, ნინოწმინდიდან დაშორებულია 16 კმ-ით. სოფელში არის საჯარო სკოლა.
სოფელში დგას ღვთისმშობლის სახელობის 1867 წლის სომხური ეკლესია.
ლიტერატურა
სქოლიო
ნინოწმინდის მუნიციპალიტეტის სოფლები
კვანტური ჩახლართულობა

კვანტური ჩახლართულობა ან კვანტური გადაჯაჭვულობა — კვანტურ-მექანიკური მოვლენა, რომლის დროსაც ორი ან რამდენიმე ობიექტის კვანტური მდგომარეობები ურთიერთდამოკიდებულია. ასეთი ურთიერთდამოკიდებულება ნარჩუნდება მაშინაც კი თუკი ეს ობიექტები მიმოფანტულია სივრცეში ნებისმიერი ფუნდამენტური ურთიერთქმედების ფარგლებს გარეთ, რაც ერთი შეხედვით ლოგიკურ წინააღმდეგობაში იმყოფება ლოკალურობის პრინციპთან. კვანტური ჩახლართულობის ეფექტები ექსპერიმენტულად იყო დემონსტრირებული ფოტონებზე, ნეიტრინოებზე, ელექტრონებზე, მოლეკულებზე და პატარა ალმასებებზეც კი. კვანტური ჩახლართულობის შესწავლა წარმოადგენს თანამედროვე თეორიული ფიზიკის მნიშვნელოვან ამოცანას. ბოლო წლების განმავლობაში რჩება კვლევის აქტუალურ ობიექტად როგორც ფიზიკის ასევე მათემატიკის თვალსაზრისით. გადახლართულობის მათემატიკური ასპექტების აღწერის პრობლემატიკა წარმოადგენს კომპლექსური კვლევის ამოცანას.
რესურსები ინტერნეტში
Quantum entanglement — Stanford Encyclopedia of Philosophy
სქოლიო
კვანტური მექანიკა
შვერინი

შვერინი — ქალაქი გერმანიაში. მდებარეობს შვერინერზეეს ტბის ნაპირას, მეკლენბურგის ისტორიულ რეგიონში. მოსახლეობა 95 653 ადამიანი (2019). არის მეკლენბურგ-წინა პომერანიის დედაქალაქი და სიდიდით მეორე ქალაქი. ქალაქში მდებარეობს სამხატვრო მუზეუმი. დამეგობრებულია აშშ-ის ქალაქ მილუოკისთან. გდრ-ის დროს იყო შვერინის ოლქის ადმინისტრაციული ცენტრი.
ცნობილი ადამიანები
ქალაქში დაიბადნენ
კონრად ერნსტ აკერმანი — მსახიობი
ჰანს ფონ კესტერი — სამხედრო მოღვაწე
გუსტავ ჰაინემანი — გერმანიის პრეზიდენტი
ლიტერატურა
სქოლიო
გერმანიის ფედერალური მხარეების დედაქალაქები
ნაუკლუფტის მთები

ნაუკლუფტის მთები — ქედი ცენტრალურ ნამიბიაში. სამხრეთ ნაწილი მიეკუთვნება ნამიბ-ნაუკლუფტის ეროვნული პარკის უკიდურეს აღმოსავლეთ ნაწილს. ჩრდილოეთ ნაწილში ძირითადად წარმოდგენილია კერძო ფერმერული მეურნეობები. მთები განთქმულია ველური ბუნებით — გავრცელებულია მთის ზებრა და ლეოპარდი. მთებში ბევრია პატარა ნაკადული და ჩანჩქერი.
გეოლოგია
ნაუკლუფტის მთები შარიაჟული კომპლექსია, — ქანების ბლოკის კეკური, რომელიც სამხრეთ-აღმოსავლეთითაა გადაადგილებული ბაზალტზე შეცოცების გზით. ქედის პირველი გეოლოგიური რუკა შეადგინეს 1930-იან წლებში გერმანელმა გეოლოგებმა ჰენო მარტინმა და ჰერმან კორნმა. ქანები ჩანერგილი ნატანებითაა წარმოდგენილი და შედგება დოლომიტებისგან, კვარციტისგან და თიხაფიქლისგან, რომლებიც დაილექა დამარული ოროგენის შიდა რაიონებში ზღვის წყალმარჩხ გარემოში 700-500 მილიონი წლის წინ.
ქედზე წარიმართა მრავალი კვლევა, რათა გარკვეულიყო ერთ-ერთი მექანიკური პარადოქსი: ქანების რა მოცულობას შეუძლია გადაადგილება ნელი შეცოცების გზით. მთავარი, საძირკვლის შეცოცება, რომელიც ქედს აყალიბებს, შეიცავს უჩვეულო პოლიმინერალურ მარცვლოვან ქანებს, რაც ზოგიერთი მკვლევრის აზრით, აორთქლების გზითაა წარმოქმნილი, ქანების ზოგიერთი ნაწილი კი მიწისძვრებისას გადაადგილების შედეგად. მკვლევართა დიდი ნაწილი თანხმდება, რომ ამ მარცვლოვანი ფენის საპოხის ეფექტი შეცოცების პროცესს მნიშვნელოვნად დაეხმარა.
სქოლიო
ნამიბიის ქედები
მონ-სენ-მიშელი

მონ-სენ-მიშელი — საფრანგეთის ჩრდილო-დასავლეთ ნაწილში მდებარე წმინდა მიქაელის მთა, ციხე-სიმაგრედ გადაქცეული პატარა კლდოვანი კუნძული.
სენ-მიშელის ყურის სამი კუნძულიდან (მონ სენ-მიშელი ტომბლენი და მონ დოლი) ერთადერთი დასახლებული. რუკაზე ჩანს 109 წლიდან. დღესდღეობით ითვლის 80 მცხოვრებს. 1879 წლიდან კუნძულს და კონტინენტს აერთებს დამბა.
1874 წელს კუნძული არქიტექტურის ძეგლადაა მიჩნეული, 1979 წლიდან - იუნესკოს მიერ მსოფლიო მემკვიდრეობის ძეგლად.
იხილეთ აგრეთვე
იუნესკოს მსოფლიო მემკვიდრეობის ძეგლები საფრანგეთში
მსოფლიო მემკვიდრეობის ძეგლების სია ევროპაში
რესურსები ინტერნეტში
Mont-Saint-Michel Celebrates 1,300 yrs of History
Official Mont-Saint Michel Tourist site (English version)
A visit to Mont St. Michel
Virtual recreation of Mont St. Michel in Second Life
საფრანგეთის კუნძულები
ნორმანდია
მსოფლიო მემკვიდრეობის ძეგლები საფრანგეთში
ბეღლეთის ჯამე

ბეღლეთის ჯამე — ეროვნული მნიშვნელობის კატეგორიის კულტურის უძრავი ძეგლი აჭარის ავტონომიურ რესპუბლიკაში, ხულოს მუნიციპალიტეტის სოფელ ბეღლეთში.
ბეღლეთის ჯამე ერთ-ერთი უძველესია აჭარაში. თუმცა მის პირველ ნაგებობას ჩვენამდე არ მოუღწევია და დამწვარა. ახალი შენობა XIX საუკუნეში აუგიათ, მაგრამ დიდი ხნის მანძილზე, 1920–1921 წლამდე, უბრალო ფიცრული ნაგებობა იყო. საბჭოთა პერიოდში მოუწვევიათ ლაზი ოსტატები და შენობა შეუმკიათ ორნამენტებითა და ნახატებით. შენობის საძირკველი ქვისაა, ხოლო საკუთრივ შენობა მუხის ხისგანაა აგებული. მისი ზომებია 8,6 X 15,5 მ. მინარეთი 83 საფეხურიანია და 32 მეტრის სიმაღლისაა.
1573 წლის 26 ივლისით დათარიღებულ დოკუმენტში „ზემო აჭარის ლივის ვრცელი დავთარი“, სოფელი ბეღლეთი მოხსენიებულია ზემო აჭარის ერთ-ერთ სოფლად, რომელშიც 14 კომლი ცხოვრობდა. სავარაუდოა, ჯამეც ამ პერიოდს მიეკუთვნებოდეს.
ბეღლეთში აგებული პირველი მეჩეთი წარმოდგენდა თემის ცენტრალურ მეჩეთს და ხეობის ამ ნაწილის ბევრ სოფელს ემსახურებოდა. მათ შორის
დიოკნისს, მანიაკეთს, ჯვარიქეთს, ტაბახმელას, ბოძაურს, რიყეთს, დანისპარაულს და სხვა. 1870–იანი წლებისათვის, როცა ახალი მეჩეთი აიგო, ბეღლეთში 126 კომლი, ანუ 330 ადამიანი ცხოვრობდა.
ბეღლეთის ჯამეს 2006 წლის, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
ხულოს მუნიციპალიტეტის ჯამეები
ეროვნული მნიშვნელობის კატეგორიის კულტურის უძრავი ძეგლები
არიზონის ოცნება

არიზონის ოცნება
„არიზონის ოცნება“ — ემირ კუსტურიცას 1993 წლის ფილმი. ფილმი გადაღებულია აშშ-ში და ინგლისურენოვანია. ფილმმა მიიღო ვერცხლის დათვი 43-ე ბერლინალეზე.
რესურსები ინტერნეტში
1993 წლის ფილმები
სიურრეალისტური ფილმები
Warner Bros.-ის ფილმები
ინგლისურენოვანი ფილმები
ამერიკული ფილმები
სავოიის დეპარტამენტი

სავოიის დეპარტამენტი
სავოია — დეპარტამენტი საფრანგეთის დასავლეთ ნაწილში, რონა-ალპებში.
ისტორია
სავოია არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს.
გეოგრაფია
სავოიის ფართობია 6028 კმ². 1999 წლის მონაცემებით დეპარტამენტის მოსახლეობა 373,258 ადამიანს შეადგენს და მას 61-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 62 ადამიანს.
აქ ყველაზე გავრცელებული ენაა ფრანგული. სავოიის მმართველია ერვე გაიმარი.
რესურსები ინტერნეტში
General Council website
Prefecture website
საფრანგეთის დეპარტამენტები
შალვა ქარდავა

შალვა ქარდავა (დ. 20 ივნისი, 1989) — ქართველი სპორტსმენი (ძიუდო). საქართველოს სამგზის ჩემპიონი (2008, 2010, 2013; -66 კგ) და ბრინჯაოს პრიზიორი (2009, -66 კგ). ახალგაზრდებს შორის საქართველოს ჩემპიონატის ბრინჯაოს პრიზიორი (2008, -66 კგ) და მსოფლიო თასის გამარჯვებული (2010, -66 კგ). მსოფლიო ჩემპიონი (2014, ჩელიაბინსკი, რუსეთი) და ევროპის ორგზის ჩემპიონი (2012, ჩელიაბინსკი, რუსეთი; 2010, ვენა, ავსტრია).
ძირითადი შედეგები
რესურსები ინტერნეტში
შალვა ქარდავა — ქართული სპორტის სტატისტიკა
ქართველი ძიუდოისტები
დაბადებული 20 ივნისი
დაბადებული 1989
ზემო ფრისის ღვთისმშობლის ეკლესია

ზემო ფრისის ღვთისმშობლის ეკლესია — არქიტექტურული ძეგლი,საკულტო ნაგებობა ერედვის მუნიციპალიტეტის სოფელ ზემო ფრისში. აგებულია IX-X საუკუნეებში.
ეკლესია დარბაზულია. სამხრეთით და დასავლეთით მინაშენები ჰქონდა, მათგან საძირკვლის ფრაგმენტებია შემორჩენილი.
ინტერიერში აღმოსავლეთით ნახევარწრიული აბსიდია, ცენტრში თაღოვანი სა-რკმლით. ჩრდილოეთით და სამხრეთით სწორკუთხა ნიშებია. აბსიდა გადახურუ-ლია სფერული კონქით. აბსიდში ორი მასიური, სწორკუთხა ლოდია (ორივე წაქ-ცეულია და არ ჩანს - რომელი იყო ტრაპეზის ქვა). აბსიდის იატაკი ერთი საფე-ხურით მაღალია დარბაზის იატაკზე. კანკელისაგან შემორჩა ჩრდილოეთის ქვედა ნახევარი. კანკელის წინ სწორკუთხა ფორმის მასიური ბუნის ქვაა.
გრძივი კედლების ცენტრებში პილასტრებია, რომელიც მთავრდება სწორკუთხა კაპიტელებით. კაპიტელებს ეყრდნობა თაღი, რომელიც იჭერს ცილინდრულ კამა-რას.
სამხრეთი კედლის აღმოსავლეთ, ზედა ნაწილში თაღოვანი სარკმელია, დასავ-ლეთ ნაწილში თაღოვანი კარები არქიტრავით. არქიტრავი ნაოთხალია. კედლის აღმოსავლეთ ნახევარს ერთსაფეხურიანი ხარისხი აქვს.
დასავლეთი კედლის ზედა ნაწილში თაღოვანი სარკმელია. ქვედა, ცენტრალურ ნაწილში - სწორკუთხა შემოსასვლელი. ამ კედლის დასავლეთის ნახევარს გააჩ-ნია ერთსაფეხურიანი კარნიზი.
ჩრდილოეთ კედელს მთელ სიგრძეზე გაუყვება ხარისხი. ჩრდილოეთი კედელი მეტად საყურადღებოა - ქვედა ნაწილი გაცილებით სქელია ზედაზე - ეს მკვეთრა-დაა ხაზგასმული. კამარის დასაწყისთან კედელი კიდევ თხელდება. ძირითად სამ-შენებლო მასალად გამოყენებულია ტუფის თლილი ქვა და რიყის ქვა.
თაღი, პილასტრები, არქიტრავები თლილი, ღვინისფერი ტუფისაა. ინტერიერს შემორჩა შელესილობის კვალი.
აღმოსავლეთი ფასადი მთლიანად მოპირკეთებულია ღვინისფერი ტუფის დიდი კვადრებით. სარკმლის სათაურის ფილაზე ჩარჩოში ჩასმული რელიეფია - ბოლნუ-რი ჯვრის გამოსახულებით. ჯვრის მკლავებს შორის ”ღილაკებია” მოთავსებული.
ჩრდილოეთი ფასადის კუთხეები თლილი კვადრებისაა, კედელი - რიყის და ფლეთილი ქვისა.
დასავლეთი ფასადიც ანალოგიურია, ქვედა ნაწილში ემჩნევა მინაშენის კედ-ლების კვალი. მიწის დონე ამაღლებულია და მინაშენის გეგმა არ იკითხება.
სამხრეთი ფასადიც ანალოგიური მასალისაა. სარკმლის საპირეები თლილი ქვისაა, თავთან აქვს რელიეფი - ჯვარი და ოთხი წრე ციური მნათობით.
ფასადის ქვედა ნაწილი შესამჩნევად განიერია ზედაზე. განსხვავება თაროს ფორმითაა გამოსახული. ეს კონსტრუქციული დეტალი მინაშენის საჭიროებისათვ-ის იყო.
ეკლესიას შემოუყვება მარტივი, სწორკუთხა პროფილის კარნიზი. საბურავი კრამიტისაა.
ლიტერატურა
შიდა, ქართლი, პატარა და დიდი ლიხვის ხეობების არქიტექტურული მემკვიდრეობა, ტ. I, თბ., 2002, გვ., 105-106
ერედვის მუნიციპალიტეტის ტაძრები
შავარდენი

შავარდენი — მტაცებელი ფრინველი შავარდნისნაირთა რიგისა; გაწვრთნილს იყენებენ ნადირობაში. ზრდასრული შავარდენი ტანად არის საშუალო ზომის, აქვს მოლურჯო-მონაცრისფრო ზურგი, თეთრი გულმკერდი და შავი თავი. მდედრი შავარდენი ზომაში ოდნავ უფრო დიდია, ვიდრე მამრი.
შავარდენი ცნობილია თავისი სისწრაფით, ავითარებს 322 კმ/სთ ნადირობის დროს, რაც საუკეთესო შედეგია სრულიად ცხოველთა სამყაროში. National Geographic-ის სატელევიზიო პროგრამაზე დაყრდნობით, პიკირებისას მისი მაქსიმალური სისწრაფეა 389 კმ/სთ.
სქოლიო
შავარდნები
ისავრები

ისავრები — დაუდგენელი წარმოშობის ხალხი ისტორიულ მცირე აზიაში, ისავრიის ოლქის ძირითადი მოსახლეობა.წყაროებში იხსენიებიან ძვ. წ. I საუკუნიდან როგორც კარგი მეომრები და სახელგანთქმული მეკობრეები.
რესურსები ინტერნეტში
Саллюстий. Фрагменты
Гумилев Л. Н.. Этногенез и биосфера Земли.
Марцеллин А. Римская история
ПРОКОПИЙ КЕСАРИЙСКИЙ. ВОЙНА С ГОТАМИ
მცირე აზია
პარატისი

პარატისი — ნასოფლარი კასპის მუნიციპალიტეტის სოფელ კავთისხევში. მდებარეობს სოფლიდან ექვსი კილომეტრის მანძილზე, მდინარე კავთურის მარცხენა ნაპირზე. თარიღდება გვიანდელი ფეოდალური ხანით.
ნასოფლარზე აღმოჩნდა ნასახლარები და თიხის ჭურჭლის ფრაგმენტები.
რესურსები ინტერნეტში
ლიტერატურა
მაკალათია ს., კავთურას ხეობა, თბ., 1960
კასპის მუნიციპალიტეტის არქეოლოგიური ძეგლები
კასპის მუნიციპალიტეტის ნასოფლარები